KISKŐRÖS VÁROS ALPOLGÁRMESTERE

ELŐTERJESZTÉS
(a Képviselő-testület 2014. november 26-i rendkívüli ülésére)

Tárgy: TÁRSULÁSI TANÁCS TAGOK, FELÜGYELŐ BIZOTTSÁGI TAG ÉS HELYETTES TAG DELEGÁLÁSA A HOMOKHÁTSÁGI REGIONÁLIS HULLADÉKGAZDÁLKODÁSI ÖNKORMÁNYZATI TÁRSULÁSBA
A Homokhátsági Regionális Hulladékgazdálkodási Önkormányzati Társulás a ,,Települési szilárdhulladék mechanikai biológiai stabilizálására szolgáló rendszer kialakítása a Homokhátsági Települési Hulladékgazdálkodási rendszerben” című, KEOP-1.1.1./2F/09-11-2011-0004 azonosító jelű projekt megvalósítására, valamint az azt követő 10 éves fenntartási időszakra jött létre. Az alapító tagönkormányzatok 2011. augusztus 24-én írták alá a Társulási megállapodást. A megállapodás szerint a Társulási Tanácsba delegált tagok megbízatása képviselői mandátumuk idejére szólt. Ugyanezen rendelkezés vonatkozott a Felügyelő Bizottság és a Társulási Tanács helyettes tagjainak a megbízatására is. 

A Társulási megállapodás VI. fejezet 2.1. pontja szerint a Társulás döntéshozó szerve a Társulási Tanács, amely a gyűjtőkörzetenként 3-3-3 fő delegált önkormányzati képviselők, alpolgármesterek vagy polgármesterek összességéből áll. A Társulás pénzügyi felügyeletét a 3 tagból álló Felügyelő Bizottság látja el. A Társulási Tanács valamely tagjának akadályoztatása esetére gyűjtőkörzetenként 1-1 helyettes személy került megválasztásra a Társulás 2011-es megalakulása során. A 2014. október 12-én lezajlott helyi önkormányzati választásokra tekintettel, a képviselő-testületek döntése szükséges a Társulási Tanácsba, Felügyelő Bizottságba illetve a helyettes tagságba történő új tagok delegálásáról. A delegálási szabályokat a Társulási megállapodás I. fejezet 11. pontja rögzíti:

,,11. A Társulás, mint költségvetési rend szerint gazdálkodó jogi személyiségű nem költségvetési szerv vezetőjének kinevezési, megbízási, választási rendje, a Társulás képviselete: 

11.1.A Társulás, mint költségvetési rend szerint gazdálkodó jogi személyiségű nem költségvetési szerv vezetője a Társulási Tanács elnöke. 

11.2. A Társulási Tanácsot a Társult önkormányzatok képviselő-testületei által delegált tagok alkotják. A Társulási Tanács 9 tagú, az önkormányzatok a Társulási Tanácsba gyűjtőkörzetenként 3-3 állandó tagot delegálnak (rendes tagok). Az állandó tagok megválasztásával egyidejűleg a tagönkormányzatok gyűjtőkörzetenként 1 fő helyettes tagot választanak, amelyek kizárólag gyűjtőkörzetenként megválasztott állandó tagot képviselhetik annak akadályoztatása esetén. 

11.3. A Társulás, mint költségvetési rend szerint gazdálkodó jogi személyiségű nem költségvetési szerv vezetőjének helyettesei a Társulási Tanács két alelnöke. 

11.4. A Társulási Tanács elnökét és alelnökeit a Társulási Tanács tagjai sorából maga választja meg nyílt szavazással. 

11.5. A Társulási Tanács elnöke a Felgyői Gyűjtőkörzet képviseletét is ellátó személy, aki mindenkor Csongrád Város Önkormányzata által delegált (és általa visszahívható), eme Önkormányzat polgármestere, alpolgármestere vagy önkormányzati képviselője.
11.6. A Társulási Tanács két alelnökét a Társulási Tanács a tagjai sorából első ülésén választja meg. Az alelnökök közül az egyiket a Vaskúti Gyűjtőkörzet, a másikat a Kiskunhalasi Gyűjtőkörzet képviseletét ellátó tanácstagok közül kell választani.

11.7.A Társulás képviseletére a Társulási Tanács elnöke önállóan jogosult; képviseleti joga önálló.

11.8.A Társulás képviseletére a Társulási Tanács alelnökei együttesen jogosultak; képviseleti joguk együttes.”

A Felügyelő Bizottság delegálását a Társulási megállapodás VI. fejezet 11. pontja szabályozza:

,,11.1.A Tagok megállapodnak abban, hogy a Társulási Tanács első ülésén - a projekt megvalósulási térségeihez és területéhez (3 gyűjtőkörzethez) igazodó delegálási szabályok mellett – ellenőrző – felügyelő szervként 3 főből álló Felügyelő Bizottságot hoznak létre.

11.2.A Felügyelő Bizottság tagjait a társult települési önkormányzatok képviselő-testületei delegálják azzal, hogy a delegált tag visszahívására és új tag állítására is jogosultak. A társult települési önkormányzatok gyűjtőkörzetenként egy-egy felügyelő bizottsági tagot delegálhatnak. Tisztségük megszűnésére a Társulási Tanács tagok tisztsége megszűnése szabályai irányadók.”

A fentiek alapján Kiskőrös Város Önkormányzat képviselő-testülete a kiskunhalasi gyűjtőkörzetet képviselő Társulási Tanács tagok sorába Domonyi László Polgármestert delegálta. Tájékoztatásul közlöm mindhárom gyűjtőkörzet delegáltjait, akik a következők:

Társulási Tanács:

	Felgyői gyűjtőkörzet
	Kiskunhalasi gyűjtőkörzet
	Vaskúti gyűjtőkörzet

	Bedő Tamás              Csongrád polgármestere
	Fülöp Róbert        Kiskunhalas polgármestere
	Fercsák Róbert                      Baja polgármestere

	Balla László      Kiskunfélegyháza alpolgármestere
	Ábrahám-Fúrús András  Kiskunmajsa polgármestere
	Kinyóné Lakatos Melinda Kalocsa alpolgármestere

	Horváth Lajos               Felgyő polgármestere
	Domonyi László        Kiskőrös polgármestere
	Király Sándor                Csátalja alpolgármestere


Felügyelő Bizottság:

	Felgyői gyűjtőkörzet
	Kiskunhalasi gyűjtőkörzet
	Vaskúti gyűjtőkörzet

	Horváth Gábor Kiskunfélegyháza önkormányzati képviselő
	Haszilló Ferenc                          Kecel polgármestere
	Bócsa Ferenc Barnabás        Baja Marketing Kft.


Helyettes tagok (Társulási Tanács):

	Felgyői gyűjtőkörzet
	Kiskunhalasi gyűjtőkörzet
	Vaskúti gyűjtőkörzet

	Lénárt József Kiskunfélegyháza Város Önkormányzat
	Baics Tamás                Kiskunhalas Város Önkormányzat
	Szalai Ottó                        Baja Város Önkormányzat


Az előzőekben foglaltak alapján javaslom, hogy a Képviselő-testület a határozat-tervezet szerint döntsön.

Kiskőrös, 2014. november 24.
                                                                                                                  Pohankovics András sk.

                                                                                                                       alpolgármester
HATÁROZAT-TERVEZET

A Képviselő- testület egyetért, azzal hogy a Homokhátsági Regionális Hulladékgazdálkodási Önkormányzati Társulás Kiskunhalasi Gyűjtőkörzet képviseletének ellátása tárgyában a Társulási Tanácsba, Felügyelő Bizottságába valamint a Tanács helyettes tagságába az alábbi személyek kerülnek delegálásra az érintett képviselő-testületek által:
Társulási Tanács:

Fülöp Róbert Kiskunhalas Város polgármestere

Ábrahám-Fúrús András Kiskunmajsa Város polgármestere

Domonyi László Kiskőrös Város polgármestere

Felügyelő Bizottság:

Haszilló Ferenc Kecel Város polgármestere 

Helyettes tag (Társulási Tanács):

Baics Tamás Kiskunhalas Önkormányzata 

Határidő: 
azonnal
Felelős: 
polgármester

